Maironių I tvenkinys
55°35′55″ š. pl. 23°3′31″ r. ilg.﻿ / ﻿55.59861°š. pl. 23.05861°r. ilg.﻿ / 55.59861; 23.05861 Maironių I tvenkinys – tvenkinys Lietuvoje, Kelmės rajone, 9 km į vakarus nuo Tytuvėnų, Maironių kaime. Sudarytas užtvenkus Šepečio upelį (Saldaus intakas, Dubysos baseinas) 1,5 km nuo jo žiočių. Tvenkinio ilgis iš pietvakarių į šiaurės rytus – 0,48 km, plotis – iki 0,09 km. Altitudė 110 m. Krantai aukštoki, vietomis apaugę krūmais. Aplinkui plyti dirbami laukai. Priešsroviui už 0,18 km telkšo mažesnis Maironių II tvenkinys. Šiauriau tvenkinio eina kelias  157  Kelmė–Tytuvėnai .